               ЕВРОПЕЙСКА КОМИСИЯ
            Брюксел, 5.12.2016
            COM(2016) 771 final
            2016/0383(NLE)
            Предложение за
            РЕШЕНИЕ НА СЪВЕТА
            за сключване на Споразумение между Европейския съюз и Република Чили относно търговията с биологични продукти

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

                  В заключенията си относно биологичното земеделие в рамките на 3237-ото заседание на Съвета по селско стопанство и рибарство Съветът на Европейския съюз насърчи Комисията да подобри съществуващите механизми за улесняване на международната търговия с биологични продукти и да изисква реципрочност и прозрачност при всички търговски споразумения.

                  На 16 юни 2014 г. Съветът упълномощи Комисията да преговаря за сключването на споразумения между ЕС и трети държави относно търговията с биологични продукти.

                  Въз основа на дадените от Съвета указания за водене на преговори Комисията договори с Чили споразумение за взаимно признаване на равностойността на съответните правила за биологично производство и системи за контрол по отношение на някои продукти.

                  Целта на споразумението между ЕС и Чили относно търговията с биологични продукти е да се насърчи търговията с такива продукти между двете страни, да се постигне висока степен на спазване на принципите на правилата за биологично производство и да се гарантира взаимната защита на логотипите за биологични продукти.

                  Със споразумението за равностойност ще се даде възможност продуктите, произведени и контролирани съгласно правилата на ЕС, да бъдат директно пускани на пазара на Чили и обратно. Наред с това в него се предвижда система за сътрудничество, обмен на информация и разрешаване на спорове във връзка с търговията с биологични продукти.

                  Чили ще признава като равностойни всички биологични продукти от Съюза, включени в обхвата на Регламент (ЕО) № 834/2007, а именно: непреработени растителни продукти, живи животни или непреработени животински продукти (включително мед), продукти от аквакултури и водорасли, преработени селскостопански продукти, предназначени за употреба като храна (включително вино), преработени селскостопански продукти, предназначени за употреба като фураж, посадъчен и посевен материал.

                  Съюзът, от своя страна, ще признава като равностойни следните продукти от Чили: непреработени растителни продукти, мед, преработени селскостопански продукти, предназначени за употреба като храна (включително вино), посадъчен и посевен материал.

                  Прилаганите в Чили правила за производство на животински продукти, различни от продукти на пчеларството, както и на фуражи, не бяха счетени за равностойни и биха могли да бъдат признати за такива едва на по-късен етап, след като в Чили бъде разработено съответното законодателство. Въпреки че в Чили не съществуват правила за биологично производство на аквакултури, държавата се съгласи да признае биологичните продукти от аквакултури и водорасли от Съюза.

                  Макар за Съюза да не са предвидени условия във връзка с вносните съставки, за преработените в Чили селскостопански продукти, предназначена за употреба като храна, трябва да се използват чилийски биологично отгледани съставки или съставки, внасяни в Чили от Съюза или от трета държава, която е призната за равностойна (в съответствие с член 33, параграф 2 от Регламент (ЕО) № 834/2007) от Съюза, но не и от трети държави, за които Съюзът е признал единствено контролни или надзорни органи (в съответствие с член 33, параграф 3 от Регламент (ЕО) № 834/2007).

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

                  Комисията договори споразумението в съответствие с решението на Съвета от 16 юни 2014 г., с което бе упълномощена да преговаря за сключването на споразумения между Съюза и трети държави относно търговията с биологични продукти и с което бяха приети съответните указания за водене на преговори.

                  Търговската политика е от изключителната компетентност на Съюза. Поради това споразумението е договорено и сключено в съответствие с членове 207 и 218 от ДФЕС.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               Не се прилага

               4.ОТРАЖЕНИЕ ВЪРХУ БЮДЖЕТА

                  Няма отражение върху бюджета.

               5.ДРУГИ ЕЛЕМЕНТИ

               Не се прилага

               2016/0383 (NLE)

               Предложение за

               РЕШЕНИЕ НА СЪВЕТА

               за сключване на Споразумение между Европейския съюз и Република Чили относно търговията с биологични продукти

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а), подточка v) и член 218, параграф 7 от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)В съответствие с Решение [XXX] на Съвета от […] Споразумението между Европейския съюз и Република Чили относно търговията с биологични продукти („споразумението“) бе подписано на […], при условие че бъде сключено на по-късна дата.

               (2)В посоченото споразумение Съюзът и Република Чили признават равностойността на своите правила за биологично производство и системите за контрол по отношение на биологичните продукти.

               (3)Целта на споразумението е да се насърчи търговията с биологични продукти, като се подпомага развитието и разрастването на сектора на биологичното производство в Съюза и в Република Чили и се постигне стриктно спазване на принципите на правилата за биологично производство, гарантиране на системите за контрол и на биологичния характер на продуктите. Наред с това следва да се подобри защитата на съответните логотипи за биологични продукти. Споразумението цели също така подобряване на регулаторното сътрудничество между страните по въпросите, свързани с биологичното производство.

               (4)Съвместният комитет за биологичните продукти („съвместният комитет“), учреден по силата на член 8 от споразумението, ще се занимава с някои аспекти на неговото изпълнение. По-специално съвместният комитет има правомощието да изменя списъка на продуктите в приложение I или II към споразумението. Комисията следва да бъде упълномощена да представлява Съюза в посочения съвместен комитет.

               (5)За да се улесни одобряването на изменения на списъка на продуктите в приложение I или II, Комисията следва да бъде упълномощена да одобрява такива изменения, при условие че предварително уведоми представителите на държавите членки. Комисията следва да уведоми представителите на държавите членки за измененията на приложение I или II, по отношение на които възнамерява да даде своето одобрение в рамките на съвместния комитет, и да им предостави цялата информация, на която се основава нейното становище за признаване на равностойност.

               (6)За да се даде възможност за навременна реакция, в случай че условията за равнопоставеност вече не се изпълняват, Комисията следва да бъде упълномощена едностранно да преустанови признаването на равностойност, при условие че предварително уведоми представителите на държавите членки.

               (7)В случай че представители на държавите членки, представляващи блокиращо малцинство, се противопоставят на представената от Комисията позиция, Комисията не следва да може да одобрява измененията на списъка на продуктите в приложение I или II, нито да преустановява признаването на равностойност. В такъв случай Комисията следва да представи предложение за решение на Съвета въз основа на член 218, параграф 9 от Договора.

               (8)Споразумението следва да се одобри от името на Съюза,

               ПРИЕ НАСТОЯЩОТО РЕШЕНИЕ:

               Член 1

               1.Споразумението между Европейския съюз и Република Чили относно търговията с биологични продукти („споразумението“) се одобрява от името на Съюза.

               2.Текстът на споразумението е приложен към настоящото решение.

               Член 2

               Председателят на Съвета посочва лицето, което е упълномощено да извърши от името на Съюза уведомяването, предвидено в член 15, първа алинея от споразумението, за да се изрази съгласието на Европейския съюз да бъде обвързан със споразумението.

               Член 3

               Комисията представлява Съюза в съвместния комитет за биологичните продукти, учреден по силата на член 8 от споразумението.

               Член 4

               Измененията на приложение I или II към споразумението, извършвани в съответствие с член 8, параграф 3, буква б) от споразумението, се одобряват от Комисията от името на Съюза.

               Преди Комисията да одобри изменения на приложение I или II към споразумението, тя уведомява представителите на държавите членки за очакваната позиция на Съюза, като им предоставя информационен документ, съдържащ резултатите от оценката на равностойността, извършена по отношение на новия или актуализиран списък на продуктите в приложение I или II, включително:

               (a)списъка на съответните продукти, като заедно с него се посочат очакваните количества за износ към Съюза;

               (b)правилата за производство, прилагани за съответните продукти в Република Чили, като се посочи как са били преодолени евентуалните съществени различия спрямо съответните разпоредби на Съюза;

               (c)ако е целесъобразно — новата или актуализирана система за контрол, прилагана за съответните продукти, като се посочи как са били преодолени евентуалните съществени различия спрямо съответните разпоредби на Съюза;

               (d)всякаква друга информация, която Комисията прецени за необходима.

               В случай на възражение от страна на определен брой държави членки, представляващи блокиращо малцинство съгласно член 238, параграф 3, буква а), втора алинея от Договора, Комисията внася предложение в съответствие с член 218, параграф 9 от Договора.

               Член 5

               Решението на Съюза едностранно да преустанови — в съответствие с член 3, параграфи 4 и 5 от споразумението — признаването на равностойността на изброените в приложение IV законодателни актове и разпоредби, включително техните актуализирани и консолидирани версии, посочени в приложение V, се взема от Комисията.

               Преди Комисията да вземе такова решение, тя уведомява представителите на държавите членки в съответствие с процедурата, предвидена в член 4.

               Член 6

               Настоящото решение влиза в сила на […] година.

               Съставено в Брюксел на  година.

                     За Съвета

                     Председател

    ---documentbreak---

               ЕВРОПЕЙСКА КОМИСИЯ
            Брюксел, 5.12.2016
            COM(2016) 771 final
            ПРИЛОЖЕНИЕ
            към
            Предложение заРЕШЕНИЕ НА СЪВЕТА
            за сключване на Споразумение между Европейския съюз и Република Чили относно търговията с биологични продукти

               Споразумение между Европейския съюз и Република Чили относно търговията с биологични продукти

               ЕВРОПЕЙСКИЯТ СЪЮЗ, наричан по-долу „Съюзът“,

               от една страна, и

               РЕПУБЛИКА ЧИЛИ, наричана по-долу „Чили“,

               от друга страна,

               съвместно наричани по-долу „страните“,

               КАТО ПРИЗНАВАТ своето дългогодишно и солидно търговско партньорство, основаващо се на общите принципи и ценности, отразени в Споразумението за асоцииране между Европейската общност и нейните държави членки, от една страна, и Република Чили, от друга страна;

               РЕШЕНИ да подпомагат развитието и разширяването на своите сектори на биологичното производство чрез създаване на нови възможности за износ;

               РЕШЕНИ да насърчават търговията с биологични продукти и убедени, че настоящото споразумение ще улесни търговията между страните с биологично отгледани и произведени продукти;

               В СТРЕМЕЖА СИ да осигурят стриктно спазване на принципите на правилата за биологично производство, както и гарантиране на системите за контрол и на биологичния характер на продуктите;

               АНГАЖИРАНИ с подобряването на регулаторното сътрудничество по въпросите, свързани с биологичното производство;

               КАТО ПРИЗНАВАТ значението на реципрочността и прозрачността в международната търговия в полза на всички заинтересовани страни;

               КАТО ИМАТ ПРЕДВИД, че Споразумението на Световната търговска организация относно техническите пречки пред търговията насърчава нейните членове да подходят положително към приемането като равностойни на техническите предписания на другите членове, дори ако се различават от техните собствени, стига да преценят, че те постигат по подходящ начин целите на собствените им предписания;

               КАТО ОТБЕЛЯЗВАТ, че непрекъснатото доверие в надеждността на процедурите за оценка и системата за контрол на другата страна е съществен фактор за признаването на равностойността;

               КАТО СЕ ОСНОВАВАТ на своите съответни права и задължения съгласно Споразумението за създаване на Световната търговска организация и други многостранни, регионални и двустранни споразумения и договорености, по които са страни,

               СЕ СПОРАЗУМЯХА ЗА СЛЕДНОТО:

               Член 1

               Цел

               Целта на настоящото споразумение е да насърчи търговията с биологично произведени селскостопански продукти и храни между Съюза и Чили в съответствие с принципите на недискриминация и реципрочност.

               Член 2

               Определения

               За целите на настоящото споразумение се прилагат следните определения:

               (1)„Равностойност“ означава способността на различните законодателни актове и разпоредби, както и на системите за инспектиране и сертифициране, да постигат едни и същи цели.

               (2)„Компетентен орган“ означава официален орган с компетентност съгласно изброените в приложение III или приложение IV законодателни актове и разпоредби, който отговаря за изпълнението на настоящото споразумение.

               (3)„Контролен орган“ означава орган на държава — членка на Съюза, на който съответният орган е предоставил изцяло или частично своята компетентност във връзка с инспектирането и сертифицирането в областта на биологичното производство в съответствие с изброените в приложение III законодателни актове и разпоредби.

               (4)„Надзорен орган“ означава независима частна организация, занимаваща се с инспектиране и сертифициране в областта на биологичното производство в съответствие с изброените в приложение III или приложение IV законодателни актове и разпоредби.

               Член 3

               Признаване на равностойност

               1.По отношение на продуктите, посочени в приложение I, Съюзът признава изброените в приложение IV законодателни актове и разпоредби на Чили за равностойни на своите законодателни актове и разпоредби, изброени в приложение III.

               2.По отношение на продуктите, посочени в приложение II, Чили признава изброените в приложение III законодателни актове и разпоредби на Съюза за равностойни на своите законодателни актове и разпоредби, изброени в приложение IV.

               3.В случай на изменение, отмяна или замяна на изброените в приложение III или приложение IV законодателни актове и разпоредби или на допълнение към тях новите правила се считат за равностойни на правилата на другата страна, освен ако другата страна възрази в съответствие с процедурата, посочена в параграф 4.

               4.Ако една от страните е на мнение, че законодателните актове, разпоредбите или административните процедури и практики на другата страна вече не отговарят на изискванията за равностойност, тя отправя мотивирано искане до другата страна да измени съответния законодателен акт, разпоредба или административна процедура и практика в подходящ срок, който е не по-кратък от три месеца, с цел да се гарантира равностойността. Ако след изтичането на този срок съответната страна все още е на мнение, че условията за равностойност не са изпълнени, тя може едностранно да преустанови признаването на равностойността на изброените в приложение III или приложение IV законодателни актове и разпоредби по отношение на съответните продукти, посочени в приложение I или приложение II.

               5.Решение за едностранно преустановяване на признаването на равностойността на изброените в приложение III или приложение IV законодателни актове и разпоредби по отношение на продуктите, посочени в приложение I или приложение II, е възможно и когато, след изтичането на тримесечно предизвестие, едната от страните не е предоставила информацията по член 6 или не е съгласна с извършването на партньорска проверка по член 7.

               6.Що се отнася до продуктите, които не са посочени в приложение I и приложение II, по искане на едната страна учреденият по силата на член 8, параграф 1 съвместен комитет разглежда тяхната равностойност в съответствие с член 8, параграф 3, буква б).

               Член 4

               Внос и пускане на пазара

               1.Съюзът приема на своята територия вноса и пускането на пазара като биологични продукти на продуктите, посочени в приложение I, при условие че те отговарят на изброените в приложение IV законодателни актове и разпоредби на Чили и са придружени от сертификат за инспекция съгласно приложение V към Регламент (ЕО) № 1235/2008 на Комисията, издаден от контролен орган, който е признат от Чили и посочен на Съюза в съответствие с параграф 3.

               2.Чили приема на своята територия вноса и пускането на пазара като биологични продукти на посочените в приложение II продукти, при условие че те отговарят на изброените в приложение III законодателни актове и разпоредби на Съюза и са придружени от сертификат, издаден от контролен или надзорен орган на Съюза съгласно разпоредбите на Резолюция № 7880/2011 на Националната дирекция за земеделски и животновъдни услуги.

               3.Всяка страна признава контролните или надзорните органи, посочени от другата страна, за отговорни за извършването на съответните проверки по отношение на биологичните продукти, обхванати от признаването на равностойност съгласно член 3, и да издават сертификата за инспекция съгласно параграфи 1 и 2 с оглед на вноса и пускането на пазара на територията на другата страна.

               Страната вносител, в сътрудничество с другата страна, определя кодови номера за всеки съответен контролен и надзорен орган, посочен от другата страна.

               Член 5

               Етикетиране

               1.Продуктите, които едната страна е внесла от другата страна в съответствие с настоящото споразумение, трябва да отговарят на изискванията за етикетиране, определени в изброените в приложение III и приложение IV законодателни актове и разпоредби на другата страна. Тези продукти могат да носят логотипа за биологични продукти на Съюза, чилийския логотип за биологични продукти или и двата логотипа, определени в съответните законодателни актове и разпоредби, при условие че те отговарят на изискванията за етикетиране по отношение на съответния логотип или и на двата логотипа.

               2.Страните се ангажират да избягват всяко неправомерно използване на понятия, отнасящи се до биологичното производство, техните производни или умалителни форми, като например „био“ и „еко“, по отношение на продуктите, обхванати от признаването на равностойност съгласно член 3.

               3.Страните се задължават да защитават срещу злоупотребата или имитация логотипа за биологични продукти на Съюза и чилийския логотип за биологични продукти, определени в съответните законодателни актове и разпоредби. Страните гарантират, че логотипът за биологични продукти на Съюза и чилийският логотип за биологични продукти се използват единствено за етикетирането, рекламирането или търговската документация на продуктите, отговарящи на изброените в приложение III и приложение IV законодателни актове и разпоредби.

               Член 6

               Обмен на информация

               Страните обменят всякаква информация, свързана с изпълнението и прилагането на настоящото споразумение. По-специално, в срок до 31 март на втората година след влизането в сила на настоящото споразумение и до 31 март през всяка следваща година, всяка страна изпраща на другата:

               –доклад с информация за видовете и количествата биологични продукти, изнесени съгласно настоящото споразумение, за периода от януари до декември на предходната година; и

               –доклад относно извършваните от компетентния орган дейности за наблюдение и надзор, получените резултати и предприетите корективни мерки за периода от януари до декември на предходната година.

               Всяка от страните уведомява незабавно и по всяко време другата страна относно:

               –всяко актуализиране на списъка на своите компетентни, контролни и надзорни органи, включително съответните данни за контакт (по-специално адрес и интернет адрес);

               –всяко изменение или отмяна, които възнамерява да внесе в изброените в приложение III и приложение IV законодателни актове или разпоредби, всяко предложение за нови законодателни актове или разпоредби или всички съответни промени в административните процедури и практики, които са свързани с биологичните продукти, посочени в приложение I и приложение II;

               –всяко прието изменение или отмяна на изброените в приложение III и приложение IV законодателни актове и разпоредби, всяко ново законодателство или съответните промени в административните процедури и практики, които са свързани с биологичните продукти, посочени в приложение I и приложение II; и

               –всяко актуализиране на посочените в приложение V интернет адреси, на които може да се направи справка с изброените в приложение III и приложение IV законодателни актове и разпоредби, включително всяко изменение, отмяна, замяна или допълнение, както и консолидираните версии, и всяко ново законодателство във връзка с продуктите, посочени в приложение I или приложение II в съответствие с член 8, параграф 3, буква б).

               Член 7

               Партньорски оценки

               1.След предизвестие от най-малко три месеца всяка страна разрешава на длъжностни лица или експерти, определени от другата страна, да извършват партньорски проверки на нейна територия, за да се удостовери, че съответните контролни и надзорни органи извършват проверките, изисквани съгласно настоящото споразумение.

               2.Всяка от страните сътрудничи на другата страна и ѝ съдейства — доколкото това е допустимо съгласно приложимото право — при извършването на партньорските проверки, посочени в параграф 1, които могат да включват посещения в бюрата на съответните контролни и надзорни органи, съоръженията за преработка и сертифицираните оператори.

               Член 8

               Съвместен комитет за биологичните продукти

               1.С настоящото страните учредяват съвместен комитет за биологичните продукти (наричан по-долу „съвместният комитет“), който се състои от надлежно определени представители на Съюза, от една страна, и представители на правителството на Чили, от друга страна.

               2.В рамките на съвместния комитет се провеждат консултации, чиято цел е да се улесни изпълнението на настоящото споразумение и да се постигнат заложените в него цели.

               3.Съвместният комитет има следните задачи:

               а)да управлява настоящото споразумение, като взема решенията, необходими за неговото изпълнение и доброто му функциониране;

               б)да разглежда всяко искане на дадена страна за актуализиране на списъка на продуктите в приложение I или приложение II или за добавяне на нови продукти към него и да приема решения за изменение на приложение I или приложение II в случай на признаване на равностойност от другата страна;

               в)да поощрява сътрудничеството относно законодателните актове, разпоредбите, стандартите и процедурите за оценка на съответствието, свързани с биологичното производство, като за целта обсъжда всички други технически или регулаторни въпроси относно правилата за биологично производство и системите за контрол с оглед на по-пълното сближаване между законодателните актове, разпоредбите и стандартите;

               г)да разглежда всеки друг въпрос, който има отношение към изпълнението на настоящото споразумение.

               4.Решенията, приети от съвместния комитет в съответствие с параграф 3, буква б), се изпълняват от страните съгласно съответните им законодателни актове и разпоредби, като те взаимно се уведомяват за това в рамките на три месеца след приемане на решенията
                  1
               .

               5.Съвместният комитет действа с консенсус. Той приема свой процедурен правилник. Наред с това може да учредява подкомитети и работни групи, които да се занимават с конкретни въпроси.

               6.Съвместният комитет информира за своите решения и работата си Комитета относно стандартите, техническите предписания и процедурите за оценка на съответствието, учреден съгласно член 88 от Споразумението за асоцииране между Европейската общност и нейните държави членки, от една страна, и Република Чили, от друга страна.

               7.Съвместният комитет заседава веднъж годишно — на ротационен принцип в ЕС и Чили, като датата се договаря по взаимно съгласие. При съгласие от двете страни е възможно заседанията на съвместния комитет да се провеждат чрез видео- или телеконферентна връзка.

               8.Съвместният комитет се председателства съвместно от двете страни.

               Член 9

               Разрешаване на спорове

               Всеки възникнал спор във връзка с тълкуването или прилагането на настоящото споразумение се решава чрез консултации между страните в рамките на съвместния комитет. Страните представят на съвместния комитет цялата съответна информация, необходима за задълбочено проучване на въпроса с оглед на разрешаването на спора.

               Член 10

               Поверителност

               От представителите, експертите и другите служители на страните се изисква, дори и след като задълженията им бъдат прекратени, да не разкриват информация, получена в рамките на настоящото споразумение, която е обхваната от задължението за спазване на професионална тайна.

               Член 11

               Преразглеждане

               1.В случай че някоя от страните желае преразглеждане на настоящото споразумение, тя трябва да представи мотивирано искане пред другата страна.

               2.Страните могат да възложат на съвместния комитет да разглежда такива искания и, когато е целесъобразно, да изготвя препоръки, по-специално с оглед на започване на преговори по части от настоящото споразумение, които не могат да бъдат изменяни в съответствие с член 8, параграф 3, буква б).

               Член 12

               Изпълнение на споразумението

               Страните предприемат всички общи или конкретни стъпки, за да гарантират спазване на задълженията си по настоящото споразумение. Те се въздържат от всички мерки, които биха могли да застрашат постигането на целите на настоящото споразумение.

               Член 13

               Приложения

               Приложенията към настоящото споразумение съставляват неразделна част от него.

               Член 14

               Териториален обхват

               Настоящото споразумение се прилага, от една страна, на териториите, на които се прилага Договорът за функционирането на Европейския съюз, и при условията, предвидени в този договор, а от друга страна, на територията на Чили.

               Член 15

               Влизане в сила и продължителност

               Настоящото споразумение влиза в сила на първия ден от третия месец след последното уведомяване за приключване на необходимите вътрешни процедури на всяка страна.

               Настоящото споразумение се сключва за първоначален период от три години. То се подновява за неопределен срок, освен ако преди изтичането на първоначалния период Съюзът или Чили уведоми другата страна, че възразява срещу такова подновяване.

               Всяка от страните може да уведоми писмено другата страна за намерението си да денонсира настоящото споразумение. Денонсирането поражда действие три месеца след уведомяването.

               Член 16

               Автентични текстове

               Настоящото споразумение се подписва в два еднакви екземпляра на английски и испански език, като всеки текст е еднакво автентичен.

               Съставено в XXXX на XX ден от XXX месец 2016 година.

                        За Европейския съюз

                        За правителството на

                        Република Чили

               ПРИЛОЖЕНИЕ I

               Биологични продукти от Чили, признати от Съюза като равностойни

                        Кодове и описания съгласно номенклатурата на Хармонизираната система

                        Бележки

                        0409

                        Естествен мед

                        06

                        ЖИВИ РАСТЕНИЯ И ЦВЕТАРСКИ ПРОДУКТИ

                        Следните кодове от тази глава се включват само ако продуктите са непреработени:

                        0603

                        Цветя и цветни пъпки, отрязани, за букети или украса, свежи, сушени, избелени, боядисани, импрегнирани или приготвени по друг начин

                        0603 90

                        Други

                        0604

                        Шума, листа, клони и други части на растенията, без цветове и цветни пъпки, треви, мъхове и лишеи за букети или украса, свежи, сушени, избелени, боядисани, импрегнирани или приготвени по друг начин

                        0604 90

                        Други

                        07

                        ЗЕЛЕНЧУЦИ, РАСТЕНИЯ, КОРЕНИ И ГРУДКИ, ГОДНИ ЗА КОНСУМАЦИЯ

                        08

                        ПЛОДОВЕ, ГОДНИ ЗА КОНСУМАЦИЯ; ЦИТРУСОВИ ИЛИ ПЪПЕШОВИ КОРИ

                        09

                        КАФЕ, ЧАЙ, МАТЕ* И ПОДПРАВКИ

                        * Изключва се

                        10

                        ЖИТНИ РАСТЕНИЯ

                        11

                        МЕЛНИЧАРСКИ ПРОДУКТИ; МАЛЦ; СКОРБЯЛА И НИШЕСТЕ; ИНУЛИН; ПШЕНИЧЕН ГЛУТЕН

                        12

                        МАСЛОДАЙНИ СЕМЕНА И ПЛОДОВЕ; РАЗНИ ВИДОВЕ СЕМЕНА, СЕМЕНА ЗА ПОСЕВ И ПЛОДОВЕ; ИНДУСТРИАЛНИ ИЛИ МЕДИЦИНСКИ РАСТЕНИЯ; СЛАМА И ФУРАЖИ

                        Следните кодове от тази глава се изключват или ограничават:

                        1211

                        Растения, части от растения, семена и плодове от видовете, използвани главно в парфюмерията, медицината или като средство за унищожаване на насекомите, паразитите или други подобни, пресни или сушени, дори нарязани, натрошени или под формата на прах

                        Включват се само ако са непреработени или са преработени за употреба като храна

                        1212 21

                        Водорасли

                        Изключват се

                        1212 21

                        Годни за консумация от човека

                        Изключват се

                        1212 29

                        Други

                        Изключват се

                        13

                        ЕСТЕСТВЕНИ ЛАКОВЕ, КЛЕЙОВЕ, СМОЛИ И ДРУГИ РАСТИТЕЛНИ СОКОВЕ И ЕКСТРАКТИ

                        Следните кодове от тази глава се изключват или ограничават:

                        1301

                        Естествени лакове; естествени клейове, смоли, смолисти клейове и олеорезини (например балсами)

                        Изключват се

                        1302

                        Растителни сокове и екстракти; пектинови материали, пектинати и пектати; агар-агар и други лепкави и сгъстяващи материали, извлечени от растения, дори модифицирани

                        Включват се само ако са преработени за употреба като храна

                        1302 11

                        Опиум

                        Изключва се

                        1302 19

                        Други

                        Изключват се

                        14

                        МАТЕРИАЛИ ЗА СПЛИТАНЕ И ДРУГИ ПРОДУКТИ ОТ РАСТИТЕЛЕН ПРОИЗХОД, НЕУПОМЕНАТИ, НИТО ВКЛЮЧЕНИ ДРУГАДЕ

                        15

                        МАЗНИНИ И МАСЛА ОТ ЖИВОТИНСКИ ИЛИ РАСТИТЕЛЕН ПРОИЗХОД; ПРОДУКТИ ОТ ТЯХНОТО РАЗПАДАНЕ; ОБРАБОТЕНИ МАЗНИНИ ЗА ХРАНИТЕЛНИ ЦЕЛИ; ВОСЪЦИ ОТ ЖИВОТИНСКИ ИЛИ РАСТИТЕЛЕН ПРОИЗХОД

                        Следните кодове от тази глава се изключват или ограничават:

                        1501

                        Мазнини от свине (включително свинската мас) и мазнини от домашни птици, различни от включените в позиции № 0209 или 1503

                        Включват се само ако са преработени за употреба като храна

                        1502

                        Мазнини от животни от рода на едрия рогат добитък, овцете или козите, различни от включените в № 1503

                        Включват се само ако са преработени за употреба като храна

                        1503

                        Стеарин от свинска мас, масло от свинска мас, олеостеарин, олеомаргарин и масло от лой, неемулгирани, нито смесени, нито обработени по друг начин

                        Включват се само ако са преработени за употреба като храна

                        1505

                        Мазнина от вълна (серей) и производни мастни вещества от нея, включително ланолина

                        Изключват се

                        1506

                        Други видове мазнини и масла от животински произход и техните фракции, дори рафинирани, но не химически променени

                        Изключват се

                        1515 30

                        Рициново масло и неговите фракции

                        Изключват се

                        1515 90

                        Други

                        За тази подглава се изключва маслото от жожоба. Другите продукти се включват само ако са преработени за употреба като храна

                        1516 20

                        Растителни мазнини и масла и техните фракции

                        Включват се само ако са преработени за употреба като храна

                        1518

                        Животински или растителни мазнини и масла и техните фракции, обработени чрез загряване, окислени, обезводнени, сулфурирани, продухани, полимеризирани чрез загряване във вакуум или в инертен газ или по друг начин химически модифицирани, с изключение на тези от № 1516; негодни за консумация смеси или препарати от животински или растителни мазнини или масла или от фракции от различни мазнини или масла от настоящата глава, неупоменати, нито включени другаде

                        Изключват се

                        1520

                        Суров глицерол, глицеролови води и луги

                        Изключват се

                        1521

                        Растителни восъци (различни от триглицеридите), восък от пчели или от други насекоми и спермацет, дори рафинирани или оцветени

                        Изключват се, освен растителните восъци, ако са преработени за употреба като храна

                        17

                        ЗАХАР И ЗАХАРНИ ИЗДЕЛИЯ

                        18

                        КАКАО И ПРОДУКТИ ОТ КАКАО

                        19

                        ХРАНИТЕЛНИ ПРОДУКТИ, ПРИГОТВЕНИ НА БАЗАТА НА ЖИТНИ РАСТЕНИЯ, БРАШНА, СКОРБЯЛА, НИШЕСТЕ ИЛИ МЛЯКО; ТЕСТЕНИ СЛАДКАРСКИ ИЗДЕЛИЯ

                        20

                        ХРАНИТЕЛНИ ПРОДУКТИ ОТ ЗЕЛЕНЧУЦИ, ПЛОДОВЕ ИЛИ ДРУГИ ЧАСТИ ОТ РАСТЕНИЯ

                        21

                        РАЗНИ ВИДОВЕ ХРАНИТЕЛНИ ПРОДУКТИ

                        22

                        БЕЗАЛКОХОЛНИ И АЛКОХОЛНИ НАПИТКИ И ВИДОВЕ ОЦЕТ

                        Следните кодове от тази глава се изключват или ограничават:

                        2201

                        Води, включително естествените или изкуствените минерални води и газираните води, неподсладени със захар или други подсладители, нито ароматизирани; лед и сняг

                        Изключват се

                        2202

                        Води, включително минералните води и газираните води, подсладени със захар или други подсладители или ароматизирани, други безалкохолни напитки, с изключение на плодовите и зеленчуковите сокове от № 2009

                        Изключват се

                        2208

                        Етилов алкохол, неденатуриран, с алкохолно съдържание по обем под 80 % vol; дестилати, ликьори и други спиртни напитки

                        Включват се само ако са преработени от селскостопански продукти за употреба като храна

                        3301

                        Етерични масла (обезтерпенени или не), включително така наречените „конкрети“ и „абсолю“; резиноиди; екстрахирани олеорезини; концентрирани разтвори на етерични масла в мазнини, в нелетливи масла, във восъци или в аналогични материали, получени чрез екстракция или накисване; остатъчни терпенови субпродукти, получени от обезтерпенването на етеричните масла; ароматични дестилирани води и водни разтвори на етерични масла

                        Включват се само ако се употребяват като храна

               Условия:

               Биологичните продукти, посочени в настоящото приложение, са непреработени селскостопански продукти, произведени в Чили, както и предназначени за храна преработени селскостопански продукти, преработени в Чили с биологично отгледани съставки, които са произведени в Чили или са внесени в Чили от Съюза или от трета страна в рамките на режим, признат от Съюза за равностоен в съответствие с разпоредбите на член 33, параграф 2 от Регламент (ЕО) № 834/2007 на Съвета.

               ПРИЛОЖЕНИЕ II

               Биологични продукти от Съюза, признати от Чили като равностойни

                        Кодове и описания съгласно номенклатурата на Хармонизираната система

                        Бележки

                        01

                        ЖИВИ ЖИВОТНИ

                        Продуктите от лов и риболов на диви животни не се определят като биологично производство

                        02

                        МЕСА И КАРАНТИИ, ГОДНИ ЗА КОНСУМАЦИЯ

                        Изключват се годните за консумация меса и карантии от лов и риболов на диви животни

                        03

                        РИБИ И РАКООБРАЗНИ, МЕКОТЕЛИ И ДРУГИ ВОДНИ БЕЗГРЪБНАЧНИ

                        Изключва се риболовът на диви животни

                        04

                        МЛЯКО И МЛЕЧНИ ПРОДУКТИ; ПТИЧИ ЯЙЦА; ЕСТЕСТВЕН МЕД; ПРОДУКТИ ОТ ЖИВОТИНСКИ ПРОИЗХОД, ГОДНИ ЗА КОНСУМАЦИЯ, НЕУПОМЕНАТИ, НИТО ВКЛЮЧЕНИ ДРУГАДЕ

                        05

                        ДРУГИ ПРОДУКТИ ОТ ЖИВОТИНСКИ ПРОИЗХОД, НЕУПОМЕНАТИ, НИТО ВКЛЮЧЕНИ ДРУГАДЕ

                        Следните кодове от тази глава се изключват:

                        0501

                        Необработена човешка коса, дори измита или обезмаслена; отпадъци от коса

                        0502

                        Четина от свине или глигани; косми от борсук и други косми за четкарската промишленост; отпадъци от четина и косми

                        0502 10

                        Четина от свине или глигани и отпадъци от същата

                        0502 90

                        Други

                        0505

                        Кожи и други части от птици, покрити с пера или пух, пера и части от пера (дори подкастрени), пух, необработени или само почистени, дезинфекцирани или обработени, с цел да се съхранят; прах и отпадъци от пера или от части от пера

                        0506

                        Кости и сърцевина от рога, необработени, обезмаслени, само подготвени (но неизрязани във форми), обработени с киселини или дежелатинирани; прах и отпадъци от тези материали

                        0507

                        Слонова кост, черупки от костенурки, балени (включително т.нар. мустаци) на кит или на други морски бозайници, рога, копита, нокти и човки, необработени или само подготвени, но неизрязани във форма; прах и отпадъци от тези материали

                        0510

                        Сива амбра, боброва мас, цибетова мас и мускус; кантаридис; жлъчка, дори изсушена; жлези и други субстанции от животински произход, използвани за приготвяне на фармацевтични продукти, пресни, охладени, замразени или временно запазени по друг начин

                        0511 91

                        Други

                        0511 99

                        Естествени сюнгери от животински произход

                        06

                        ЖИВИ РАСТЕНИЯ И ЦВЕТАРСКИ ПРОДУКТИ

                        Следните кодове от тази глава се включват само ако продуктите са непреработени:

                        0603

                        Цветя и цветни пъпки, отрязани, за букети или украса, свежи, сушени, избелени, боядисани, импрегнирани или приготвени по друг начин

                        0603 90

                        Други

                        0604

                        Шума, листа, клони и други части на растенията, без цветове и цветни пъпки, треви, мъхове и лишеи за букети или украса, свежи, сушени, избелени, боядисани, импрегнирани или приготвени по друг начин

                        0604 90

                        Други

                        07

                        ЗЕЛЕНЧУЦИ, РАСТЕНИЯ, КОРЕНИ И ГРУДКИ, ГОДНИ ЗА КОНСУМАЦИЯ

                        08

                        ПЛОДОВЕ, ГОДНИ ЗА КОНСУМАЦИЯ; ЦИТРУСОВИ ИЛИ ПЪПЕШОВИ КОРИ

                        09

                        КАФЕ, ЧАЙ, МАТЕ* И ПОДПРАВКИ

                        * Изключва се

                        10

                        ЖИТНИ РАСТЕНИЯ

                        11

                        МЕЛНИЧАРСКИ ПРОДУКТИ; МАЛЦ; СКОРБЯЛА И НИШЕСТЕ; ИНУЛИН; ПШЕНИЧЕН ГЛУТЕН

                        12

                        МАСЛОДАЙНИ СЕМЕНА И ПЛОДОВЕ; РАЗНИ ВИДОВЕ СЕМЕНА, СЕМЕНА ЗА ПОСЕВ И ПЛОДОВЕ; ИНДУСТРИАЛНИ ИЛИ МЕДИЦИНСКИ РАСТЕНИЯ; СЛАМА И ФУРАЖИ

                        Следните кодове от тази глава се изключват или ограничават:

                        1211

                        Растения, части от растения, семена и плодове от видовете, използвани главно в парфюмерията, медицината или като средство за унищожаване на насекомите, паразитите или други подобни, пресни или сушени, дори нарязани, натрошени или под формата на прах

                        Включват се само ако са непреработени или са преработени за употреба като храна или фураж

                        13

                        ЕСТЕСТВЕНИ ЛАКОВЕ, КЛЕЙОВЕ, СМОЛИ И ДРУГИ РАСТИТЕЛНИ СОКОВЕ И ЕКСТРАКТИ

                        Следните кодове от тази глава се изключват или ограничават:

                        1301

                        Естествени лакове; естествени клейове, смоли, смолисти клейове и олеорезини (например балсами)

                        Изключват се

                        1302

                        Растителни сокове и екстракти; пектинови материали, пектинати и пектати; агар-агар и други лепкави и сгъстяващи материали, извлечени от растения, дори модифицирани

                        Включват се само ако са преработени за употреба като храна или фураж

                        1302 11

                        Опиум

                        Изключва се

                        1302 19

                        Други

                        Изключват се

                        14

                        МАТЕРИАЛИ ЗА СПЛИТАНЕ И ДРУГИ ПРОДУКТИ ОТ РАСТИТЕЛЕН ПРОИЗХОД, НЕУПОМЕНАТИ, НИТО ВКЛЮЧЕНИ ДРУГАДЕ

                        15

                        МАЗНИНИ И МАСЛА ОТ ЖИВОТИНСКИ ИЛИ РАСТИТЕЛЕН ПРОИЗХОД; ПРОДУКТИ ОТ ТЯХНОТО РАЗПАДАНЕ; ОБРАБОТЕНИ МАЗНИНИ ЗА ХРАНИТЕЛНИ ЦЕЛИ; ВОСЪЦИ ОТ ЖИВОТИНСКИ ИЛИ РАСТИТЕЛЕН ПРОИЗХОД

                        Следните кодове от тази глава се изключват или ограничават:

                        1501

                        Мазнини от свине (включително свинската мас) и мазнини от домашни птици, различни от включените в позиции № 0209 или 1503

                        Включват се само ако са преработени за употреба като храна или фураж

                        1502

                        Мазнини от животни от рода на едрия рогат добитък, овцете или козите, различни от включените в № 1503

                        Включват се само ако са преработени за употреба като храна или фураж

                        1503

                        Стеарин от свинска мас, масло от свинска мас, олеостеарин, олеомаргарин и масло от лой, неемулгирани, нито смесени, нито обработени по друг начин

                        Включват се само ако са преработени за употреба като храна или фураж

                        1505

                        Мазнина от вълна (серей) и производни мастни вещества от нея, включително ланолина

                        Изключват се

                        1506

                        Други видове мазнини и масла от животински произход и техните фракции, дори рафинирани, но не химически променени

                        Изключват се

                        1515 30

                        Рициново масло и неговите фракции

                        Изключват се

                        1515 90

                        Други

                        За тази подглава се изключва маслото от жожоба. Другите продукти се включват само ако са преработени за употреба като храна или фураж

                        1520

                        Суров глицерол, глицеролови води и луги

                        Включват се само ако са преработени за употреба като храна или фураж

                        1521

                        Растителни восъци (различни от триглицеридите), восък от пчели или от други насекоми и спермацет, дори рафинирани или оцветени

                        Включват се само растителните восъци, ако са преработени за употреба като храна или фураж

                        16

                        ПРОДУКТИ ОТ МЕСО, РИБИ ИЛИ РАКООБРАЗНИ, МЕКОТЕЛИ ИЛИ ДРУГИ ВОДНИ БЕЗГРЪБНАЧНИ

                        17

                        ЗАХАР И ЗАХАРНИ ИЗДЕЛИЯ

                        18

                        КАКАО И ПРОДУКТИ ОТ КАКАО

                        19

                        ХРАНИТЕЛНИ ПРОДУКТИ, ПРИГОТВЕНИ НА БАЗАТА НА ЖИТНИ РАСТЕНИЯ, БРАШНА, СКОРБЯЛА, НИШЕСТЕ ИЛИ МЛЯКО; ТЕСТЕНИ СЛАДКАРСКИ ИЗДЕЛИЯ

                        20

                        ХРАНИТЕЛНИ ПРОДУКТИ ОТ ЗЕЛЕНЧУЦИ, ПЛОДОВЕ ИЛИ ДРУГИ ЧАСТИ ОТ РАСТЕНИЯ

                        21

                        РАЗНИ ВИДОВЕ ХРАНИТЕЛНИ ПРОДУКТИ

                        22

                        БЕЗАЛКОХОЛНИ И АЛКОХОЛНИ НАПИТКИ И ВИДОВЕ ОЦЕТ

                        Следните кодове от тази глава се изключват или ограничават:

                        2201

                        Води, включително естествените или изкуствените минерални води и газираните води, неподсладени със захар или други подсладители, нито ароматизирани; лед и сняг

                        Изключват се

                        2202

                        Води, включително минералните води и газираните води, подсладени със захар или други подсладители или ароматизирани, други безалкохолни напитки, с изключение на плодовите и зеленчуковите сокове от № 2009

                        Изключват се

                        2208

                        Етилов алкохол, неденатуриран, с алкохолно съдържание по обем под 80 % vol; дестилати, ликьори и други спиртни напитки

                        Включват се само ако са преработени от селскостопански продукти за употреба като храна

                        23

                        ОСТАТЪЦИ И ОТПАДЪЦИ ОТ ХРАНИТЕЛНАТА ПРОМИШЛЕНОСТ; ПРИГОТВЕНИ ХРАНИ ЗА ЖИВОТНИ

                        Следният код от настоящата глава се ограничава:

                        2307

                        Винени утайки; суров винен камък (тригия)

                        Суровият винен камък (тригия) се изключва

                        3301

                        Етерични масла (обезтерпенени или не), включително така наречените „конкрети“ и „абсолю“; резиноиди; екстрахирани олеорезини; концентрирани разтвори на етерични масла в мазнини, в нелетливи масла, във восъци или в аналогични материали, получени чрез екстракция или накисване; остатъчни терпенови субпродукти, получени от обезтерпенването на етеричните масла; ароматични дестилирани води и водни разтвори на етерични масла

                        Включват се само ако се употребяват като храна

                        45

                        КОРК И КОРКОВИ ИЗДЕЛИЯ

                        Включват се само ако са непреработени

                        53

                        ДРУГИ РАСТИТЕЛНИ ТЕКСТИЛНИ ВЛАКНА; ХАРТИЕНА ПРЕЖДА И ТЪКАНИ ОТ ХАРТИЕНА ПРЕЖДА

                        Включват се само ако са непреработени

               Условия:

               Биологичните продукти, посочени в настоящото приложение, са непреработени и преработени селскостопански продукти, които са произведени или преработени в Съюза.

               ПРИЛОЖЕНИЕ III

               Законодателство в областта на биологичното производство, приложимо в Съюза

               Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91, последно изменен с Регламент (ЕО) № 517/2013 на Съвета;

               Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола, последно изменен с Регламент за изпълнение (ЕС) № 1358/2014 на Комисията;

               Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави, изменен с Регламент за изпълнение (ЕС) 2015/931 на Комисията.

               ПРИЛОЖЕНИЕ IV

               Законодателство в областта на биологичното производство, приложимо в Чили

               Закон 20.089 от 17 януари 2006 г. за създаване на национална система за сертифициране на биологичните селскостопански продукти;

               Указ № 03 на Министерството на земеделието от 29 януари 2016 г., с който се одобрява наредбата за прилагане на Закон 20.089 за създаване на национална система за сертифициране на биологичните селскостопански продукти;

               Указ № 02 на Министерството на земеделието от 22 януари 2016 г., с който се одобряват техническите правила относно Закон 20.089 за създаване на национална система за сертифициране на биологичните селскостопански продукти;

               Резолюция № 569 на Националната дирекция за земеделски и животновъдни услуги от 7 февруари 2007 г. за установяване на правила относно регистрацията на органите за сертифициране на биологични продукти;

               Резолюция № 1110 на Националната дирекция за земеделски и животновъдни услуги от 4 март 2008 г. за одобряване на официалната маркировка за биологичните и равностойните на тях продукти;

               Резолюция № 7880 на Националната дирекция за земеделски и животновъдни услуги от 29 ноември 2011 г. за одобряване на минималното съдържание на сертификатите за биологично земеделие съгласно Закон 20.089.

               ПРИЛОЖЕНИЕ V

               Интернет адреси, на които може да се направи справка с изброените в приложение III и приложение IV законодателни актове и разпоредби, включително всяко изменение, отмяна, замяна или допълнение, както и консолидираните версии, и всяко ново законодателство във връзка с продуктите, посочени в приложение I или приложение II в съответствие с член 8, параграф 3, буква б)

               Съюз:

                  http://eur-lex.europa.eu

               Чили:

                  http://www.sag.gob.cl/ambitos-de-accion/certificacion-de-productos-organicos-agricolas/132/normativas

                     (1)
                  Чили изпълнява решенията на съвместния комитет чрез споразумения за изпълнение (acuerdos de ejecución) в съответствие с член 54, параграф 1, четвърта алинея от Политическата конституция на Република Чили (Constitución Política de la República de Chile).


Важна правна забележка

|

52008PC0571

Предложение за решение на Съвета относно позицията на Общността в Съвета за стабилизиране и асоцииране ЕО—Хърватия относно участието на Хърватия като наблюдател в работата на Агенцията на Европейския съюз за основните права и съответния ред и условия за това, както и относно разпоредбите за участие в инициативи, предприети от Агенцията, за финансовото участие и за служителите в рамките, определени в членове 4 и 5 от Регламент (ЕО) № 168/2007 на Съвета  /* COM/2008/0571 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 19.9.2008COM(2008) 571 окончателенПредложение заРЕШЕНИЕ НА СЪВЕТАотносно позицията на Общността в Съвета за стабилизиране и асоцииране ЕО—Хърватия относно участието на Хърватия като наблюдател в работата на Агенцията на Европейския съюз за основните права и съответния ред и условия за това, както и относно разпоредбите за участие в инициативи, предприети от Агенцията, за финансовото участие и за служителите в рамките, определени в членове 4 и 5 от Регламент (ЕО) № 168/2007 на СъветаОБЯСНИТЕЛЕН МЕМОРАНДУМ1. КонтекстАгенцията на Европейския съюз за основните права (FRA, наричана по-нататък „Агенцията“) бе създадена с Регламент (ЕО) № 168/2007 на Съвета[1] (наричан по-нататък „регламентът“). На 1 март 2007 г. агенцията наследи Европейския център за мониторинг на расизма и ксенофобията (ЕЦМРК).Съгласно член 2 от регламента целта на Агенцията е да предоставя на съответните институции, органи, служби и агенции на Общността и нейните държави-членки при прилагане на правото на Общността помощ и специализирани познания относно основните права, за да им оказва подкрепа при вземане на мерки или формулиране на насоки на действие в съответните им области на компетентност с цел пълното зачитане на основните права.В съответствие с член 28, параграф 1 от Регламент (ЕО) № 168/2007/ЕО на Съвета Агенцията е открита за участие на страни кандидатки в качеството на наблюдатели. Участието, както и съответния ред и условия се определят с решение на съответния Съвет за асоцииране при посочване по-специално на естеството, степента и начина на участие. След приемане на настоящото решение Агенцията ще може да работи по въпроси на основните права във въпросната страна кандидатка в рамките на приложното поле по член 3, параграф 1 от регламента, доколкото това е необходимо за постепенното привеждане на законодателството на съответната страна в съответствие с това на Общността.2. Предлаганото решениеХърватия изрази интерес да участва в дейностите на Агенцията с писмо от 27 февруари 2008 г.Комисията предлага на Съвета да приеме решение относно позицията на Общността в Съвета за стабилизиране и асоцииране ЕО—Хърватия по въпроса за участието на Хърватия в дейностите на Агенцията. Предлаганото решение включва проекторешение на Съвета за стабилизиране и асоцииране, което отговаря на изискванията на член 28.В съответствие с един от основните принципи на регламента (т.е., че Агенцията работи въз основа на тематичен подход, а не на отделен подход към всяка държава) проекторешението позволява на Агенцията да изпълнява в Хърватия задачите, предвидени в членове 4 и 5 от регламента.Проекторешението предвижда също така, че Хърватия назначава наблюдател и заместник-наблюдател в управителния съвет на Агенцията. Тези лица трябва да отговарят на критериите, предвидени в член 12, параграф 1 от регламента. Те участват в работата на управителния съвет на равни начала с членовете и заместник-членовете, назначени от държавите-членки, но без право на глас.Решението за участие в работата на Агенцията включва също така разпоредби относно финансовото участие на Хърватия и относно служителите.Финансовото участие на Хърватия се определя в съотношение и в допълнение към сумата, налична за съответната година в общия бюджет на Агенцията. Коефициентът на пропорционалност, приложим към финансовото участие, бе определен въз основа на формула, която включва населението на съответната държава и брутния ѝ вътрешен продукт (БВП) по стандарт на покупателна способност (СПС). Те се изчисляват въз основа на статистическите данни за 2007 г., публикувани от Статистическата служба на Европейските общности (Евростат). Прилаганата формула, по която се изчислява финансовото участие на страната кандидатка, може да бъде преразгледана през 2009 г. въз основа на най-новите статистическите данни, публикувани от Евростат.В предлаганото решение разпоредбите относно финансовото участие се основават на хипотезата, при която участието започва през 2009 г. (първа година на участие по приложение I, точка 5).Проекторешението се съобразява също така с Правилника за длъжностните лица на Европейските общности и с Условията за работа на другите служители на Европейските общности. Съотношението между административните и оперативните разходи в бюджета на Агенцията, което се прилага по отношение на държавите-членки на ЕС, се прилага обикновено и по отношение на прогнозите на страните кандидатки.Към проекторешението има приложен финансов отчет.Предложение заРЕШЕНИЕ НА СЪВЕТАотносно позицията на Общността в Съвета за стабилизиране и асоцииране ЕО—Хърватия относно участието на Хърватия като наблюдател в работата на Агенцията на Европейския съюз за основните права и съответния ред и условия за това, както и относно разпоредбите за участие в инициативи, предприети от Агенцията, за финансовото участие и за служителите в рамките, определени в членове 4 и 5 от Регламент (ЕО) № 168/2007 на СъветаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 308 от него във връзка с член 300, параграф 2, втора алинея от него,като взе предвид предложението на Комисията,като има предвид, че:1.  Европейският съвет в Люксембург през 1997 г. определи участието в агенциите на Общността като начин за ускоряване на предприсъединителната стратегия. Заключенията на Европейския съвет предвиждат, че „агенциите на Общността, в които страните кандидатки могат да участват, ще бъдат определени конкретно за всяка отделна страна“.2.  Регламент (ЕО) № 168/2007 на Съвета за създаване на Агенция на Европейския съюз за основните права предвижда в своя член 28, че Агенцията е открита за участие на страни кандидатки в рамките, определени в членове 4 и 5.3.  Хърватия споделя целите на Агенцията и приема приложното поле и описанието на задачите на Агенцията така, както са предвидени в Регламент (ЕО) № 168/2007.4.  Крайната цел на Хърватия е да стане членка на Европейския съюз и участието ѝ в Агенцията на Европейския съюз за основните права ще помогне на Хърватия да постигне тази цел,ПРИЕ НАСТОЯЩОТО РЕШЕНИЕ:Член 1Позицията относно участието на Хърватия като наблюдател в работата на Агенцията на Европейския съюз за основните права и съответния ред и условия за това, която Общността трябва да заеме в Съвета за стабилизиране и асоцииране, се основава на проекторешението на Съвета за стабилизиране и асоцииране ЕО—Хърватия, приложено към настоящото решение.Съставено в Брюксел на […] година.За Съвета:ПредседателПРИЛОЖЕНИЕПроект наРЕШЕНИЕ № …./2008относно участието на Хърватия като наблюдател в работата на Агенцията на Европейския съюз за основните права и съответния ред и условия за това, както и относно разпоредбите за участие в инициативи, предприети от Агенцията, за финансовото участие и за служителите в рамките, определени в членове 4 и 5 от Регламент (ЕО) № 168/2007 на СъветаСЪВЕТЪТ ПО АСОЦИИРАНЕ,като взе предвид Споразумението за стабилизиране и асоцииране (2005/40/ЕО, Евратом) между Европейските общности и техните държави-членки от една страна и Република Хърватска от друга страна.като взе предвид Регламент (ЕО) № 168/2007 на Съвета за създаване на Агенция на Европейския съюз за основните права, и по-специално член 28, параграф 2 от него,като има предвид, че:(1) Европейският съвет в Люксембург през 1997 г. определи участието в агенциите на Общността като начин за ускоряване на предприсъединителната стратегия. Заключенията на Европейския съвет предвиждат, че „агенциите на Общността, в които страните кандидатки могат да участват, ще бъдат определени конкретно за всяка отделна страна“.(2) Хърватия споделя целите на Агенцията и приема приложното поле и описанието на задачите на Агенцията така, както са предвидени в Регламент (ЕО) № 168/2007.(3) Необходимо е да се предвидят редът и условията за такова участие, включително разпоредби за участието в инициативи, предприети от Агенцията, за финансовото участие и за служителите.(4) Необходимо е също така Агенцията да работи по въпроси на основните права в Хърватия в рамките на приложното поле по член 3, параграф 1 от Регламент (ЕО) № 168/2007, доколкото това е необходимо за постепенното привеждане на законодателството ѝ в съответствие с това на Общността,РЕШИ:Член 1Хърватия, в качеството си на страна кандидатка, участва като наблюдател в Агенцията на Европейския съюз за основните права (наричана по-нататък „Агенцията“), учредена с Регламент (ЕО) № 168/2007 на Съвета (наричан по-нататък „регламентът“).Член 21. Агенцията може работи по въпроси на основните права в Хърватия в рамките на приложното поле по член 3, параграф 1 от регламента, доколкото това е необходимо за постепенното привеждане на законодателството ѝ в съответствие с това на Общността.2. За тази цел Агенцията може да изпълнява в Хърватия задачите, предвидени в членове 4 и 5 от регламента.Член 3Хърватия участва във финансирането на дейностите на Агенцията, посочени в член 4 от регламента, в съответствие с разпоредбите на приложение I към настоящото решение, от което въпросното приложение е неразделна част.Член 41. Хърватия назначава лица, които отговарят на критериите, предвидени в член 12, параграф 1 от регламента, съответно като наблюдател и заместник-наблюдател. Те могат да участват в работата на управителния съвет на равни начала с членовете и заместник-членовете, назначени от държавите-членки, но без право на глас.2. Хърватия определя един държавен служител за национален служител за връзка при условията, предвидени в член 8, параграф 1.3. В срок от четири месеца след влизането в сила на настоящото решение Хърватия съобщава на Европейската комисия имената, квалификациите и координатите за връзка на лицата, посочени в предходните параграфи.Член 5Данните, предоставяни или разпространявани от Агенцията, могат да бъдат публикувани и предоставени на обществеността, при положение, че поверителната информация се ползва със същата степен на защита в Хърватия, с каквато се ползва в рамките на Общността.Член 6Агенцията се ползва в Хърватия със същата правоспособност, каквато се предоставя на правните субекти съгласно хърватското право.Член 7За да могат Агенцията и служителите да изпълняват задачите си, Хърватия им предоставя същите привилегии и имунитети, както тези, които се съдържат в членове 1—4, член 6, член 7, членове 11—14, член 16, член 18 и член 19 от Протокола за привилегиите и имунитетите на Европейските общности[2].Член 8Чрез дерогация от член 12, параграф 2, буква а) от Условията за работа на другите служители на Европейските общности, предвидени в член 3 от Регламент (ЕИО, Евратом, ЕОВС) № 259/68 на Съвета относно Правилника за длъжностните лица на Европейските общности и Условията за работа на другите служители на Европейските общности, граждани на Хърватия, които не са лишени от граждански права, могат да бъдат назначавани от изпълнителния директор на Агенцията.Член 9Страните предприемат всички необходими общи или специфични мерки за изпълнение на задълженията си по настоящото решение и уведомяват Съвета за стабилизиране и асоцииране за тях.Член 10Настоящото решение влиза в сила на първия ден от втория месец след датата, на която са били получени уведомленията, посочени в член 9.Член 11Настоящото решение се приема за неопределен срок.ПРИЛОЖЕНИЕIФИНАНСОВО УЧАСТИЕ НА ХЪРВАТИЯ В АГЕНЦИЯТА НА ЕВРОПЕЙСКИЯ СЪЮЗ ЗА ОСНОВНИТЕ ПРАВА1. Финансовото участие, което Хърватия следва да заплати към бюджета на Европейския съюз, за да участва в Агенцията на Европейския съюз за основните права, се определя в съотношение и в допълнение към сумата, налична всяка година в общия бюджет на Агенцията.2. Коефициентът на пропорционалност, приложим към финансовото участие, бе получен чрез определяне на съотношение от 0,6 за населението на Хърватия и на съотношение от 0,4 за брутния ѝ вътрешен продукт (БВП) по стандарт на покупателна способност (СПС). Тези съотношения бяха изчислени въз основа на статистическите данни за 2007 г., публикувани от Статистическата служба на Европейските общности (Евростат). Естествените икономии от мащаба, които могат да бъдат поети от персонала и бюджета в рамките на финансовите перспективи, също бяха взети предвид.3. Тегловният коефициент на икономиите от мащаба се прилага като предложението се намалява с 20 %. Това намаление се отнася както до финансовите, така и до човешките ресурси. Финансовите ресурси бяха съответно увеличени при случаи, в които резултатът от посочената по-горе формула бе по-нисък от прогнозираните единични стойности за участието на страната кандидатка в Агенцията на Европейския съюз за основните права.4. Представените прогнози не са окончателни и могат да бъда преразгледани с оглед на многогодишната рамкова програма на Агенцията, веднага след като бъде приета от бюджетния орган. Управителният съвет на Агенцията може да адаптира разпоредбите на настоящото предложение, ако счете това за необходимо.5. Финансовото участие, което Хърватия следва да заплати към бюджета на Европейския съюз, е както следва:Година 1: | 180 020 EUR |Година 2: | 180 020 EUR |Година 3: | 180 020 EUR |Година 4: | 205 020 EUR |Година 5: | 205 020 EUR |6. Възможната финансова подкрепа по програми на Общността за подпомагане ще се договаря отделно съгласно съответната програма на Общността.7. Финансовото участие на Хърватия ще се управлява в съответствие с Финансовия регламент, приложим към общия бюджет на Европейския съюз.8. Пътните и дневните разходи на представители и експерти от Хърватия за участието им в дейности или срещи на Агенцията на Европейския съюз за основните права във връзка с изпълнението на работната програма на Агенцията се възстановяват от Агенцията на Европейския съюз за основните права на същата основа и в съответствие с процедурите, които понастоящем са в сила за държавите-членки на Европейския съюз.9. След влизане в сила на настоящото решение и в началото на всяка следваща година Комисията ще изпраща на Хърватия покана за внасяне на средства, съответстваща на финансовото ѝ участие в Агенцията на Европейския съюз за основните права съгласно настоящото решение. За първата календарна година от участието си Хърватия ще плати вноска, изчислена пропорционално от датата на включването си до края на годината. През следващите години финансовото участие ще се определя в съответствие с настоящото решение.10. Това финансово участие се изразява в евро и плащанията се извършват по банкова сметка в евро на Комисията на Европейските общности.11. Хърватия ще плаща вноската си в съответствие с поканата за внасяне на средства за своята част най-късно 30 дни след като поканата за внасяне на средства е изпратена от Комисията.12. Всяко забавяне на плащането на вноската дава основание за плащане от страна на Хърватия на лихва върху дължимата сума, считано от датата на падежа. Лихвеният процент съответства на процента, прилаган от Европейската централна банка към датата на падежа за нейните операции в евро, увеличен с 1,5 процентни пункта.LEGISLATIVE FINANCIAL STATEMENT1. NAME OF THE PROPOSAL:COUNCIL DECISION on a Community position in the EC-Croatia Stabilisation and Association Council on the participation of Croatia as an observer in the European Union Agency for Fundamental Rights' work and the respective modalities, within the framework set in Articles 4 and 5 of Council Regulation (EC) No 168/2007, including provisions relating to participation in initiatives undertaken by the Agency, to the financial contribution and to staff2. ABM / ABB FRAMEWORKTitle 18: Freedom, Security and Justice, Chapter 1804: Fundamental Rights and Citizenship3. BUDGET LINES3.1. Budget lines (operational lines and related technical and administrative assistance lines (ex- B..A lines)) including headings:Article 603.1 Association agreement between the Communities and the third countries, items 18040503, 18040504The contribution of Croatia to the Community Budget for its participation in the FRA's work has been calculated as described in the Annex to this financial statement.3.2. Duration of the action and of the financial impact:Until the date of Croatia's accession to the EU3.3. Budgetary characteristics : N/ABudget line | Type of expenditure | New | EFTA contribution | Contributions from applicant countries | Heading in financial perspective |Comp/ Non-comp | Diff[3]/ Non-diff[4] | YES/ NO | YES/NO | YES/NO |Comp/ Non-comp | Diff/ Non-diff | YES/ NO | YES/NO | YES/NO |4. SUMMARY OF RESOURCES4.1. Financial Resources4.1.1. Summary of commitment appropriations (CA) and payment appropriations (PA)EUR million (to 3 decimal places)Expenditure type | Section no. | 2009 | 2010 | 2011 | 1012 | 2013 | n + 5 and later | Total |Operational expenditure[5] |Commitment Appropriations (CA) | 8.1 | a |Payment Appropriations (PA) | b |Administrative expenditure within reference amount[6] |Technical & administrative assistance (NDA) | 8.2.4 | c |TOTAL REFERENCE AMOUNT |Commitment Appropriations | a+c |Payment Appropriations | b+c |Administrative expenditure not included in reference amount[7] |Human resources and associated expenditure (NDA) | 8.2.5 | d | 0,0585 | 0,0585 | 0,0585 | 0,0585 | 0,0585 | 0,2925 |Administrative costs, other than human resources and associated costs, not included in reference amount (NDA) | 8.2.6 | e |Total indicative financial cost of interventionTOTAL CA including cost of Human Resources | a+c+d+e |TOTAL PA including cost of Human Resources | b+c+d+e | 0,0585 | 0,0585 | 0,0585 | 0,0585 | 0,0585 | 0,2925 |Co-financing details N/AIf the proposal involves co-financing by Member States, or other bodies (please specify which), an estimate of the level of this co-financing should be indicated in the table below (additional lines may be added if different bodies are foreseen for the provision of the co-financing):EUR million (to 3 decimal places)Co-financing body | Year n | n + 1 | n + 2 | n + 3 | n + 4 | n + 5 and later | Total |…………………… | f |TOTAL CA including co-financing | a+c+d+e+f |4.1.2. Compatibility with Financial ProgrammingX Proposal is compatible with existing financial programming.( Proposal will entail reprogramming of the relevant heading in the financial perspective.( Proposal may require application of the provisions of the Interinstitutional Agreement[8] (i.e. flexibility instrument or revision of the financial perspective).4.1.3. Financial impact on Revenue( Proposal has no financial implications on revenueX Proposal has financial impact – the effect on revenue is as follows:EUR million (to one decimal place)Prior to action [Year n-1] | Situation following action |Total number of human resources | 0,5 | 0,5 | 0,5 | 0,5 | 0,5 |5. CHARACTERISTICS AND OBJECTIVES5.1. Need to be met in the short or long termThis decision will allow Croatia to participate in the work of the European Union Agency for Fundamental Rights and thus, will help the country to achieve its ultimate objective to become a member of the European Union.5.2. Value-added of Community involvement and coherence of the proposal with other financial instruments and possible synergyBy dealing with fundamental rights issues in Croatia the Agency will be of help to the necessary gradual alignment to Community law of the country concerned.5.3. Objectives, expected results and related indicators of the proposal in the context of the ABM frameworkThis decision should allow Croatia to participate as an observer in the FRA's work and the Agency to cover fundamental rights issues in Croatia. This will contribute to a successful preparation of Croatia for the full-fledged membership in the European Union.5.4. Method of Implementation (indicative)( Centralised Management( directly by the CommissionX indirectly by delegation to:( executive AgenciesX bodies set up by the Communities as referred to in art. 185 of the Financial Regulation( national public-sector bodies/bodies with public-service mission( Shared or decentralised management( with Member states( with Third countries( Joint management with international organisations (please specify)Relevant comments:6. MONITORING AND EVALUATION6.1. Monitoring systemThe work of the Fundamental Rights Agency shall be regularly evaluated in accordance with the framework laid down in Regulation 168/2007 and taking into account the Agency's Multi-Annual Framework as well as the Annual Work Programmes.6.2. Evaluation6.2.1. Ex-ante evaluationThe proposal for the FRA Regulation contained an impact assessment dealing with the issue of the geographical scope of the Agency's activities.6.2.2. Measures taken following an intermediate/ex-post evaluation (lessons learned from similar experiences in the past)The EUMC (the pre-cursor of the Agency) carried out PHARE projects in different candidate countries (i.e. RO, BG, TK and HR) which proved very positive for both candidate countries and the EUMC.6.2.3. Terms and frequency of future evaluationThe participation of candidate countries in the FRA's activities will be evaluated in future evaluations of the Agency.7. ANTI-FRAUD MEASURESIn order to combat fraud, corruption and other unlawful activities, the provisions of Regulation (EC) No 1073/1999 shall apply without restrictions to the Agency.The Agency shall accede to the Inter-institutional Agreement of 25 May 1999 between the European Parliament, the Council of the European Union and the Commission of the European Communities concerning internal investigations by the European Anti-fraud Office (OLAF) [11] and shall issue, without delay, the appropriate provisions applicable to its entire staff.The decisions concerning funding and the implementing agreements and instruments resulting from them shall explicitly stipulate that the Court of Auditors and OLAF may carry out, if necessary, on-the-spot checks on the recipients of the Agency's funding and the staff responsible for allocating it.8. DETAILS OF RESOURCESN/A8.1. Objectives of the proposal in terms of their financial costCommitment appropriations in EUR million (to 3 decimal places)2009 | 2010 | 2011 | 2012 | 2013 |Officials or temporary staff[10] (XX 01 01) | A*/AD | 0,5 | 0,5 | 0,5 | 0,5 | 0,5 |B*, C*/AST |Staff financed[11] by art. XX 01 02 | 0 | 0 | 0 | 0 | 0 | 0 |Other staff[12] financed by art. XX 01 04/05 | 0 | 0 | 0 | 0 | 0 | 0 |TOTAL | 0,5 | 0,5 | 0,5 | 0,5 | 0,5 |8.2.2. Description of tasks deriving from the actionManagement of the Croatia's financial contribution under Financial Regulation.8.2.3. Sources of human resources (statutory)X Posts currently allocated to the management of the programme to be replaced or extended( Posts pre-allocated within the APS/PDB exercise for year n( Posts to be requested in the next APS/PDB procedure( Posts to be redeployed using existing resources within the managing service (internal redeployment)( Posts required for year n although not foreseen in the APS/PDB exercise of the year in question8.2.4. Other Administrative expenditure included in reference amount (XX 01 04/05 – Expenditure on administrative management) N/AEUR million (to 3 decimal places)Budget line (number and heading) | 2009 | 2010 | 2011 | 2012 | 2013 | TOTAL |Other technical and administrative assistance |- intra muros |- extra muros |Total Technical and administrative assistance |8.2.5. Financial cost of human resources and associated costs not included in the reference amountEUR million (to 3 decimal places)Type of human resources | 2009 | 2010 | 2011 | 2012 | 2013 |Officials and temporary staff (XX 01 01) | 0,0585 | 0,0585 | 0,0585 | 0,0585 | 0,0585 |Staff financed by Art XX 01 02 (auxiliary, END, contract staff, etc.) (specify budget line) | 0 | 0 | 0 | 0 | 0 | 0 |Total cost of Human Resources and associated costs (NOT in reference amount) | 0,0585 | 0,0585 | 0,0585 | 0,0585 | 0,0585 |Calculation– Officials and Temporary agents |Calculation– Staff financed under art. XX 01 02 |8.2.6. Other administrative expenditure not included in reference amount N/A EUR million (to 3 decimal places) |2008 | 2009 | 2010 | 2011 | 2012 | 2013 | TOTAL |XX 01 02 11 01 – Missions |XX 01 02 11 02 – Meetings & Conferences |XX 01 02 11 03 – Committees[14] |XX 01 02 11 04 – Studies & consultations |XX 01 02 11 05 - Information systems |2 Total Other Management Expenditure (XX 01 02 11) |3 Other expenditure of an administrative nature (specify including reference to budget line) |Total Administrative expenditure, other than human resources and associated costs (NOT included in reference amount) |Calculation - Other administrative expenditure not included in reference amountПРИЛОЖЕНИЕ(метод на изчисление)Коефициентът на пропорционалност, приложим към финансовото участие, бе получен чрез определяне на тегловен коефициент от 0,6 за населението на Хърватия и на тегловен коефициент от 0,4 за брутния ѝ вътрешен продукт (БВП) по стандарт на покупателна способност (СПС), както е показано в таблицата по-долу. Тези тегловни коефициенти бяха изчислени въз основа на статистическите данни за 2007 г., публикувани от Статистическата служба на Европейските общности (Евростат). Естествените икономии от мащаба, които могат да бъдат поети от персонала и бюджета в рамките на финансовите перспективи също бяха взети предвид.Тегловният коефициент на икономиите от мащаба бе приложен като предложението се намалява с 20 %. Това намаление се отнася както до финансовите, така и до човешките ресурси. Финансовите ресурси бяха съответно увеличени при случаи, в които резултатът от посочената по-горе формула бе по-нисък от прогнозираните единични стойности за участието на страната кандидатка в Агенцията на Европейския съюз за основните права.Средното увеличение на бюджета за периода 2009—2013 г. се основава на финансовите перспективи и на увеличението на бюджета на Агенцията, както следва: 2010 г. — плюс 18 %, 2011 г. — без изменение, 2012 г. — плюс 10 % и 2013 г. — без изменение.А |Б |В |Г | |Д |Е |Ж | |З |И |Й |К | | |Население |Население, тегловен коефициент |Резултати за населението (въз основа на бюджета за 2013 г.) | |БВП |БВП, тегловен коефициент |Резултати за БВП (въз основа на бюджета за 2013 г.) | |Икономии от мащаба |Операции, които водят от „резултати“ към „финансово участие“ |Финансово участие (въз основа на бюджета за 2013 г.) |Финансово участие през годините | |Човешки ресурси |4 441 238 |0,60 |118 402 | |51,60 |0,40 |40 730 | |Не се прилага |Минимален бюджет в зависимост от разходите |205 020 |а) 180 020б) 180 020в) 205 020 | |Съотношението бе определено като бяха взети предвид работата на Агенцията и нейните особености и на населението бе даден тегловен коефициент от 0,60. Това е необходимо за покриване на по-високите разходи за проучвания и изследвания, както и за дейностите по повишаване на осведомеността. Тези по-високи разходи са необходими за получаването на надеждни извадки от население с оглед на географското покритие на населението.Що се отнася до Хърватия, функцията, с която се прогнозира бюджета, води до малки суми. Тези суми се считат за недостатъчни за покриване на нуждите на Агенцията за тази държава. Затова, въз основа на опита на Агенцията, бе прогнозирана минимална сума.Бюджетът за 2013 г. бе намален в съответствие с бюджета на Агенцията и с финансовите перспективи, за да могат да бъдат прогнозирани сумите за предходните години. Когато полученият резултат бе малки суми, бяха взети предвид минималните суми, необходими за изпълнението на задачите на Агенцията.а) се отнася до 2009 г.б) се отнася до 2010 г. и 2011 г.в) се отнася до 2012 г. и 2013 г.Сумите за следващите години винаги ще се изчисляват въз основа на функцията. Когато тази функция води до суми, които са недостатъчни за изпълнението на задачите на Агенцията, те ще бъдат адаптирани въз основа на опита на Агенцията.[1] Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права, ОВ L 53, 22.2.2007 г., стр. 1.[2] Протокол за привилегиите и имунитетите на Европейските общности към Договора за създаване на единен Съвет и единна Комисия на Европейските общности, ОВ L 152, 13.7.1967 г., стр. 13 (DE, FR, IT, NL).[3] Differentiated appropriations[4] Non-differentiated appropriations hereafter referred to as NDA[5] Expenditure that does not fall under Chapter xx 01 of the Title xx concerned.[6] Expenditure within article xx 01 04 of Title xx.[7] Expenditure within chapter xx 01 other than articles xx 01 04 or xx 01 05.[8] See points 19 and 24 of the Interinstitutional agreement.[9] As described under Section 5.3[10] Cost of which is NOT covered by the reference amount[11] Cost of which is NOT covered by the reference amount[12] Cost of which is included within the reference amount[13] Reference should be made to the specific legislative financial statement for the Executive Agency(ies) concerned.[14] Specify the type of committee and the group to which it belongs.


               ЕВРОПЕЙСКА КОМИСИЯ
            Брюксел, 11.7.2017
            COM(2017) 374 final
            2017/0156(NLE)
            Предложение за
            РЕШЕНИЕ НА СЪВЕТА
            за установяване на позицията, която трябва да се заеме от името на Европейския съюз в рамките на Съвета за асоцииране ЕС — Турция по отношение на изменението на протокол № 2 към Решение № 1/98 на Съвета за асоцииране ЕО — Турция относно търговския режим за селскостопански продукти

               ОБЯСНИТЕЛЕН МЕМОРАНДУМ

               Двустранните търговски отношения между ЕС и Турция в областта на селскостопанските и рибните продукти са уредени в Споразумението за асоцииране между Европейската икономическа общност и Турция от 12 септември 1963 г. („споразумението“), и по-специално в Решение № 1/98 на Съвета за асоцииране ЕО — Турция от 25 февруари 1998 г. относно търговския режим за селскостопански продукти. Съгласно това решение на Съвета за асоцииране на Съюза са предоставени някои отстъпки под формата на тарифни квоти за говеждо месо. Двете квоти за говеждо месо понастоящем се състоят от квота от 5 000 тона замразено говеждо месо и квота от 14 100 тона замразено говеждо месо.

               След влизането в сила на Решение № 1/98 на Съвета за асоцииране износът на говеждо месо и живи животни от рода на едрия рогат добитък от ЕС е варирал и в продължение на дълги периоди от време е бил забранен от Турция. С цел да се улесни пълното оползотворяване на квотите и да се постигне редовен търговски поток на тези продукти Турция предложи да разшири обхвата на двете квоти за говеждо месо, за да се обхване и прясно и охладено говеждо месо.

               Такова изменение е в интерес на Съюза, тъй като би разширило продуктовия обхват на съществуващите отстъпки, би отговорило в по-голяма степен на търсенето на пазара в Турция и би осигурило по-добро оползотворяване на квотите и съответно редовни търговски потоци. Освен това прясното и охладеното говеждо месо по принцип достига по-висока цена на пазара. По-широката дългосрочна цел на това изменение е да се гарантира редовната и неограничена търговия в рамките на квотите.

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Предложението ще разшири обхвата на продуктите от говеждо месо, допускани за износ за Турция в рамките на двете квоти, с цел улесняване на износа на говеждо месо за Турция.

               •Съгласуваност с действащите разпоредби в тази област на политиката

                  Предложението е в съответствие с търговската политика на Съюза, насочена към увеличаване на възможностите за търговия с трети държави.

               •Съгласуваност с другите политики на Съюза

                  Предложението е в съответствие с политиката на Съюза за насърчаване на търговията между държавите членки и трети държави, както и с принципа, че Европейският съюз следва да насърчава развитието на търговията, включително чрез постепенно премахване на пречките пред международната търговия. С предложението се цели да се подобри и улесни търговията с продукти от говеждо месо между Съюза и Турция.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Правното основание за Решението на Съвета е член 207, параграф 4, първа алинея във връзка с член 218, параграф 9 от Договора за функционирането на Европейския съюз и член 35 от Допълнителния протокол към Споразумението за асоцииране между Европейската икономическа общност и Турция.

               •Субсидиарност

                  Общата търговска политика е сред областите на изключителна компетентност на Съюза, посочени в член 3 от Договора за функционирането на Европейския съюз (ДФЕС). Настоящата инициатива се отнася до прилагането на съществуващо търговско споразумение.

               •Пропорционалност

                  Бяха разгледани всички възможни варианти на политиката и предложението се счита за най-подходящо за постигане на поставената цел.

               •Избор на инструмент

               Решение на Съвета за асоцииране ЕС — Турция за изменение на протокол № 2 към Решение № 1/98 на Съвета за асоцииране ЕО — Турция относно търговския режим за селскостопански продукти.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не е приложимо

               •Консултации със заинтересованите страни

                  Комисията проведе неофициални консултации със заинтересованите страни и държавите членки, които подкрепиха предложението за разширяване на обхвата на продуктите в рамките на съществуващите квоти.

               •Събиране и използване на експертни становища

                  Комисията установи контакт със заинтересованите страни, които представиха своите мнения относно ситуацията на пазара в Турция.

               •Оценка на въздействието

                  Не бе извършена оценка на въздействието, тъй като с настоящото предложение се цели да се спомогне за увеличаване и подобряване на търговията с Турция с продукти от говеждо месо и по този начин да се извлекат ползи от съществуващите двустранни търговски преференции. Предложението не засяга вноса в Съюза и не предоставя каквито и да било нови търговски отстъпки за трети държави.

               •Пригодност и опростяване на законодателството

                  Чрез разширяване на продуктовия обхват предложението би могло да подпомогне малките и средните предприятия да изнасят продукти от говеждо месо за Турция. В рамките на квотите ще бъде допустима по-широка гама от продукти, като по този начин ще се улесни пълноценното оползотворяване на квотите и ще се увеличи износът.

               •Основни права

                  Предложението не оказва влияние върху основните права.

               4.ОТРАЖЕНИЕ ВЪРХУ БЮДЖЕТА

                  Предложението няма да има отражение върху бюджета на Съюза.

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Комисията ще наблюдава търговските потоци, за да оцени дали предложението е осигурило по-добро оползотворяване на съществуващите квоти, и да гарантира, че износът на говеждо месо за Турция не е възпрепятстван.

               •Обяснителни документи (за директивите)

                  Не е приложимо.

               •Подробно разяснение на отделните разпоредби на предложението

                  Не е приложимо.

               2017/0156 (NLE)

               Предложение за

               РЕШЕНИЕ НА СЪВЕТА

               за установяване на позицията, която трябва да се заеме от името на Европейския съюз в рамките на Съвета за асоцииране ЕС — Турция по отношение на изменението на протокол № 2 към Решение № 1/98 на Съвета за асоцииране ЕО — Турция относно търговския режим за селскостопански продукти

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за асоцииране между Европейската икономическа общност и Турция
                  1
                има за цел да подпомага постоянното и балансирано укрепване на търговските и икономическите отношения между Съюза и Турция и създава Съвет за асоцииране, за да се осигури прилагането и постепенното развитие на режима на асоцииране.

               (2)Решение № 1/98 на Съвета за асоцииране ЕО — Турция
                  2
                установява търговския режим за селскостопански продукти. Протокол № 2 към посоченото решение съдържа подробности относно преференциалния режим, приложим за вноса в Турция на селскостопански продукти с произход от Съюза, включително преференциален режим за внос на замразено говеждо месо.

               (3)Съюзът и Турция проведоха консултации и се съгласиха да изменят преференциалния режим, приложим за вноса в Турция на говеждо месо с произход от Съюза, да разширят обхвата на съществуващата тарифна квота, установена в приложението към протокол № 2 към Решение № 1/98, за да се обхване и прясно и охладено говеждо месо.

               (4)Съгласно член 35 от Допълнителния протокол към Споразумението за асоцииране между Европейската икономическа общност и Турция
                  3
                обхватът на преференциалното третиране, което Съюзът и Турция взаимно си предоставят, може да бъде изменен с решение на Съвета за асоцииране.

               (5)Следователно позицията на Съюза в рамките на Съвета за асоцииране ЕС — Турция следва да се основава на проекта на решение, приложен към настоящото решение.

               (6)Тъй като решението на Съвета за асоцииране ще измени споразумението, е целесъобразно след приемането му това решение да бъде публикувано в Официален вестник на Европейския съюз.

               (7)В рамките на Съвета за асоцииране Съюзът се представлява от Комисията в съответствие с член 17, параграф 1 от Договора за Европейския съюз,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от Европейския съюз в рамките на Съвета за асоцииране ЕС — Турция по отношение на изменението на протокол № 2 към Решение № 1/98 на Съвета за асоцииране ЕО — Турция относно търговския режим за селскостопански продукти, се основава на проекта на решение на Съвета за асоцииране ЕС — Турция, приложен към настоящото решение.

               Член 2

               След приемането му решението на Съвета за асоцииране се публикува в Официален вестник на Европейския съюз.

               Член 3

               Адресат на настоящото решение е Комисията.

               Съставено в Брюксел на  година.

                     За Съвета

                     Председател

                     (1)
                  Споразумение за асоцииране между Европейската икономическа общност и Турция, подписано в Анкара на 12 септември 1963 г. (ОВ 217, 29.12.1964 г., стр. 3687).

                     (2)
                  Решение № 1/98 на Съвета за асоцииране ЕО — Турция от 25 февруари 1998 г. относно търговския режим за селскостопански продукти (98/223/ЕО) (ОВ L 86, 20.3.1998 г., стр. 1).

                     (3)
                  Допълнителен протокол и Финансов протокол, подписани на 23 ноември 1970 г. и приложени към Споразумението за асоцииране между Европейската икономическа общност и Турция, и относно мерките, които трябва да се вземат за тяхното влизане в сила (ОВ L 293, 29.12.1972 г., стр. 3).

    ---documentbreak---

               ЕВРОПЕЙСКА КОМИСИЯ
            Брюксел, 11.7.2017
            COM(2017) 374 final
            ПРИЛОЖЕНИЕ
            към
            Предложение заРЕШЕНИЕ НА СЪВЕТА
            за установяване на позицията, която трябва да се заеме от името на Европейския съюз в рамките на Съвета за асоцииране ЕС — Турция по отношение на изменението на протокол № 2 към Решение № 1/98 на Съвета за асоцииране ЕО — Турция относно търговския режим за селскостопански продукти

               ПРИЛОЖЕНИЕ

               Проект на
                  РЕШЕНИЕ № ... НА СЪВЕТА ЗА АСОЦИИРАНЕ ЕС — ТУРЦИЯ

                  от ... г.

                  за изменение на протокол № 2 към Решение № 1/98 относно търговския режим за селскостопански продукти

               СЪВЕТЪТ ЗА АСОЦИИРАНЕ ЕС — ТУРЦИЯ,

               като взе предвид Споразумението за асоцииране между Европейската икономическа общност и Турция
                  1
               ,

               като взе предвид Допълнителния протокол и Финансовия протокол, подписани на 23 ноември 1970 г. и приложени към Споразумението за асоцииране между Европейската икономическа общност и Турция, и относно мерките, които трябва да се вземат за тяхното влизане в сила
                  2
               , и по-специално член 35 от него,

               като има предвид, че:

               (1)Решение № 1/98 на Съвета за асоцииране ЕО — Турция
                  3
                установява преференциален режим, приложим за търговията със селскостопански продукти между Съюза и Турция. Протокол № 2 към посоченото решение съдържа подробности относно преференциалния режим, приложим за вноса в Турция на селскостопански продукти с произход от Съюза, включително преференциален режим за внос на замразено говеждо месо.

               (2)Съюзът и Турция проведоха консултации и се съгласиха да изменят преференциалния режим, приложим за вноса в Турция на говеждо месо с произход от Съюза, да разширят обхвата на съществуващата тарифна квота, установена в приложението към протокол № 2 към Решение № 1/98, за да се обхване и прясно и охладено говеждо месо.

               (3)Протокол № 2 към Решение № 1/98 на Съвета за асоцииране ЕО — Турция следва да бъде съответно изменен,

               ПРИЕ НАСТОЯЩОТО РЕШЕНИЕ:

               Член 1

               Приложението към протокол № 2 към Решение № 1/98 се изменя в съответствие с приложението към настоящото решение.

               Член 2

               Настоящото решение влиза в сила на датата на приемането му. То се публикува в Официален вестник на Европейския съюз.

               Съставено в [...] на [...] г.

                  Председател

                  За Съвета за асоцииране ЕС — Турция

                  Председател

               Приложение

               Вписванията за код по КН 0202 20 в приложението към протокол № 2 към Решение № 1/98 се заменят със следния текст:

                        „Код по КН

                        Описание

                        Намаление на митото за НОН (%)

                        Тарифна квота (тонове нетно тегло)

                        0201 20,

                        0202 20

                        Други разфасовки от меса от животни от рода на едрия рогат добитък, необезкостени, пресни или охладени, или замразени

                        50 % намаление с максимално мито от 30 %

                        5 000

                        0201 20,

                        0202 20

                        Други разфасовки от меса от животни от рода на едрия рогат добитък, необезкостени, пресни или охладени, или замразени

                        30 % намаление с максимално мито от 43 %

                        14 100“

                     (1)
                  ОВ 217, 29.12.1964 г., стр. 3687.

                     (2)
                  ОВ L 293, 29.12.1972 г., стр. 3.

                     (3)
                  Решение № 1/98 на Съвета за асоцииране ЕО — Турция от 25 февруари 1998 г. относно търговския режим за селскостопански продукти (98/223/ЕО) (ОВ L 86, 20.3.1998 г., стр. 1).